《别俞羡长还江东》
明代·多炡

昔寻吴市隐，邂逅虎丘筵。
今理南州榻，予栖白社禅。
风遍别时便，月苦病中圆。
后会江湖外，苍茫定几年？

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。